ברונו קבוקלו

ברונו קוראה פרננדס קבוקלו (בפורטוגזית: Bruno Correa Fernandes Caboclo; נולד ב-21 בספטמבר 1995) הוא כדורסלן ברזילאי המשחק בעמדות הפאוור פורוורד והסנטר בדובאי מהליגה האדריאטית והיורוליג.

 קריירה מקצוענית 
 פיניירוס (2013–2014) 
באפריל 2013 חתם קבוקלו בפיניירוס מליגת העל הברזילאית בכדורסל. בעונת 2013/14 הוא שיחק 17 משחקים והעמיד ממוצעים של 4.8 נקודות ו-3.1 ריבאונדים למשחק.
 טורונטו ראפטורס (2014–2018) 
ב-26 ביוני 2014 נבחר קבוקלו במקום ה-20 בדראפט ה-NBA 2014 על ידי טורונטו ראפטורס. ב-9 ביולי 2014 הוא חתם רשמית בראפטורס ושיחק במדי הקבוצה בליגת הקיץ של ה-NBA. ב-21 בנובמבר הוא ערך את הופעת הבכורה שלו ב-NBA וב-12 דקות משחק רשם 8 נקודות, ריבאונד וחסימה בניצחון 124–83 על מילווקי באקס. ב-25 בדצמבר הוא נשלח לפורט ויין מאד אנטס מליגת הפיתוח של ה-NBA, אך הוחזר על ידי הראפטורס ב-1 בינואר 2015 לאחר שבשלושה משחקים בקבוצת הפיתוח רשם 4.3 נקודות ו-2.7 ריבאונדים ב-13 דקות למשחק. הוא הצטרף מחדש לקבוצת הפיתוח ב-18 בפברואר ושוב ב-8 במרץ.

ביולי 2015 שוב שיחק קבוקלו במדי טורונטו בליגת הקיץ, וב-29 בספטמבר מימשו הראפטורס את האופציה שלהם על חוזה הרוקי של קבוקלו והאריכו אותו עד לעונת . במהלך שתי העונות הבאות הוא שיחק משחקים רבים בקבוצת ליגת הפיתוח החדשה של טורונטו, ראפטורס 905, וב-2017 אף הוביל את הקבוצה לזכייה באליפות כאשר במשחק 3 המכריע של סדרת הגמר קלע 31 נקודות ו-11 ריבאונדים בניצחון 122–96 על ריו גראנדה ואלי וייפרס.

 סקרמנטו קינגס (2018) 
ב-8 בפברואר 2018 הועבר קבוקלו בטרייד לסקרמנטו קינגס בתמורה למלאקיי ריצ'רדסון. ב-23 במרץ הוא נשלח לרינו ביגהורנס, קבוצת ליגת הפיתוח של הקינגס, וחזר לקבוצת האם לאחר שני משחקים.

 ריו גראנדה ואלי וייפרס (2018–2019) 
ב-20 באוגוסט 2018 חתם קבוקלו על חוזה אימונים עם יוסטון רוקטס, אך שוחרר ב-13 באוקטובר ולאחר מכן הצטרף לקבוצת ליגת הפיתוח של הרוקטס, ריו גראנדה ואלי וייפרס.

 ממפיס גריזליס (2019–2020) 
ב-24 בינואר 2019 חתם קבוקלו על חוזה ל-10 ימים עם ממפיס גריזליס וב-3 בפברואר חתם על חוזה נוסף. ב-13 בפברואר הוא חתם בקבוצה על חוזה לשנה. ב-25 במרץ הוא רשם את הדאבל דאבל הראשון שלו ב-NBA וקלע שיא קריירה של 24 נקודות מול אוקלהומה סיטי ת'אנדר. ב-13 בינואר 2020 צורף קבוקלו לקבוצת הפיתוח של הגריזליס, ממפיס האסל.

 יוסטון רוקטס (2020–2021) 
ב-6 בפברואר 2020 הועבר קבוקלו בטרייד ליוסטון רוקטס בתמורה לג'ורדן בל. ב-13 בינואר 2021 הותר חוזהו של קבוקלו ברוקטס.

 לימוז' (2021) 
ב-26 בפברואר 2021 חתם קבוקלו להמשך העונה בלימוז' מליגת העל הצרפתית בכדורסל, במדיה העמיד ממוצעים של 10 נקודות ו-5 ריבאונדים למשחק.

 סאו פאולו (2021–2022) 
ב-12 באוגוסט 2021 חתם קבוקלו בסאו פאולו מליגת העל הברזילאית, וזכה עימה בליגת האלופות בכדורסל של אמריקה, התואר היבשתי הראשון של המועדון. הוא נבחר ל-MVP של המפעל לאחר שדורג שני בנקודות (23.9 למשחק) והוביל את הליגה בריבאונדים (11.1), חסימות (3.6) ומדד יעילות (32.8). ב-10 באפריל 2022 הוא הוביל את קבוצתו עם 29 נקודות, 7 ריבאונדים ו-3 חסימות בניצחון 94–84 על ביגואה מאורוגוואי. לאחר מכן הוא נבחר גם לשחקן המצטיין בליגה הברזילאית.

לאחר סיום העונה שיחק קבוקלו בליגת הקיץ של ה-NBA במדי יוטה ג'אז, וב-26 באוגוסט 2022 חתם בבוסטון סלטיקס, אך שוחרר ב-20 בספטמבר.

 רטיופארם אולם (2022–2023) 
ב-4 בנובמבר 2022 נכלל קבוקלו בסגל מקסיקו סיטי קפיטנס מליגת הפיתוח של ה-NBA, אך כעבור שני משחקים חתם ברטיופארם אולם מליגת העל הגרמנית בכדורסל והיורוקאפ. לצד בן ארצו יאגו דוס סנטוס היה קבוקלו שחקן מפתח בקבוצה שזכתה באליפות גרמניה באותה השנה עם ממוצעים של 14.9 נקודות ו-6.3 ריבאונדים למשחק בליגה, ונבחר לחמישייה השנייה בעונת 2022/2023 ביורוקאפ לאחר שהעמיד ממוצעים של 17.4 נקודות, 7.8 ריבאונדים ו-1.5 חסימות למשחק. בסיום העונה הוא הפעיל את סעיף השחרור שלו בחוזה.

 פרטיזן בלגרד (2023–2024) 
ב-30 ביוני 2023 סיכם קבוקלו על חוזה ברייר ונציה מליגת העל האיטלקית בכדורסל והיורוקאפ, אך בהמשך ניתק קשר עם הקבוצה ולא הגיע לאימוניה, ובמקום זאת שיחק במדי מכבי עירוני רעננה במסע המשחקים שלה נגד קבוצות NBA.

ב-7 בנובמבר 2023 חתם קבוקלו בפרטיזן בלגרד הסרבית מהליגה האדריאטית, ובעונת  רשם ממוצעים של 9.4 נקודות ו-4 ריבאונדים ב-63.7% אחוז מהשדה ב-27 משחקי יורוליג. ביוני 2024 עזב קבוקלו את הקבוצה מסיבות אישיות ללא אישור המועדון לקראת סדרת הגמר של הליגה הסרבית מול הכוכב האדום בלגרד.

 הפועל תל אביב (2024–הווה) 
ב-30 באוגוסט 2024 חתם קבוקלו בהפועל תל אביב מליגת העל בכדורסל. הוא זכה עם הקבוצה בעונת 2024/2025 ביורוקאפ והעמיד ממוצעים של 7.4 נקודות ו-3.7 ריבאונדים למשחק במפעל.

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות  טורונטו 8  0  2.9  0.333  0.667  0.000  0.3  0.0  0.0  0.1  1.3  טורונטו 6  1  7.2  0.083  0.143  0.000  0.3  0.2  0.3  0.2  0.5  טורונטו 9  0  4.4  0.375  0.333  0.000  1.1  0.4  0.2  0.1  1.6 טורונטו 2  0  3.5  0.000  0.000  0.000  0.5  0.5  0.5  0.0  0.0 סקרמנטו 10  0  10.0  0.310  0.200  0.833  2.1  0.3  0.2  0.4  2.6  ממפיס 34  19  23.5  0.427  0.369  0.840  4.6  1.5  0.4  1.0  8.3  ממפיס 22  0  8.7  0.406  0.160  0.667  2.0  0.5  0.5  0.5  2.8 יוסטון 8  0  6.5  0.500  0.250  1.000  2.0  0.2  0.6  0.6  3.5  יוסטון 6  0  6.0  0.471  0.000  0.500  2.3  —  0.3  0.6  2.8 קריירה 105  20  12.3  0.403  0.308  0.836  2.6  0.7  0.3  0.6  4.2

בפלייאוף ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות  יוסטון 2  0  3.5  0.500  0.000  0.000  1.5  0.0  0.5  0.0  1.0 קריירה 2  0  3.5  0.500  0.000  0.000  1.5  0.0  0.5  0.0  1.0

קישורים חיצוניים

הערות שוליים

קטגוריה:כדורסלנים ברזילאים
קטגוריה:כדורסלני נבחרת ברזיל
קטגוריה:בחירות דראפט של טורונטו ראפטורס
קטגוריה:כדורסלני טורונטו ראפטורס
קטגוריה:כדורסלני ראפטורס 905
קטגוריה:כדורסלני פורט ויין מאד אנטס
קטגוריה:כדורסלני סקרמנטו קינגס
קטגוריה:כדורסלני רינו ביגהורנס
קטגוריה:כדורסלני ריו גראנדה ואלי וייפרס
קטגוריה:כדורסלני ממפיס גריזליס
קטגוריה:כדורסלני יוסטון רוקטס
קטגוריה:כדורסלני רטיופארם אולם
קטגוריה:כדורסלני פרטיזן בלגרד
קטגוריה:כדורסלני הפועל תל אביב
קטגוריה:ברזילאים שנולדו ב-1995